**JELENTŐS RENDEZVÉNYEK FÜLEKEN 2018-BAN**

**IDŐPONT: A RENDEZVÉNY NEVE: HELYSZÍN:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Január Fülek Város Bálja Városi Művelődési Központ (VMK)**

**Ismerjük meg egymást! – A magyar kultúra napjai VMK**

Zenés-táncos nemzetiségi műsor, melynek keretén belül a helyi iskolák diákjai, a helyi művészeti csoportok, valamint egy neves előadó lépnek a színpadra.

**Gyógynövényekkel az egészségünk megőrzéséért – Szabó Gyuri bácsi előadása VMK**

**Schneider Gizella amatőr festő képeinek „Évgyűrűk” c. kiállítása Városi Honismereti Múzeum (VHM)**

A füleki származású festő első hazai kiállítása. Művei a természethez, valamint a dísznövényekhez való szeretetét tükrözik vissza.

**Farsangi bálok és mulatságok VMK**

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––Február Jacsmenyík József „Barangolásaim” c. festménykiállítása Városi Honismereti Múzeum**

A kiállításra kerülő olajfestmények, akvarellek és monokróm akvarellek a helyi festő 90-es évektől napjainkig tartó munkásságának válogatását képezik. Alkotásait legfőképpen városrészek látképei, városunk környékét ábrázoló tájképek és portrék jellemzik.A kiállítás február 23-tól 2018. május 12-ig tekinthető meg.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Március „Murányi kőcserép“ Füleki vár – Bebek-torony**

A füleki vár turistaszezonjának, s egyben időszaki kiállításának ünnepi megnyitója. A tárlat bemutatja a közel 100 éven át üzemelő murányi manufaktúra működését és termékeit. A kiállítás március 14-től 2018. május 12-ig tekinthető meg.

**Megemlékezés „Március idusáról“ Római katolikus templom**

Ünnepi megemlékezés az 1848-as forradalom évfordulójának alkalmából. A rendezvényt a forradalom alatt elesett füleki honvédek tiszteletére emelt emlékoszlop koszorúzása zárja a Hősök terén.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Április XIII. Palóc Húsvét a Füleki Várban Várudvar**

Regionális jellegű rendezvény, mely húsvéthétfőn kerül megrendezésre immár több, mint tíz éve. A kézműves műhelyeknek köszönhetően a látogatók kipróbálhatják a különböző tojásfestési technikákat, húsvéti korbácsot készíthetnek, palóc ételeket kóstolhatnak, továbbá feleleveníthetik a húsvéti szokásokat: a locsolkodást, a locsolóversmondást. A rendezvény helyszínén kézműves kirakodóvásár várja az érdeklődőket, a színpadon néptánccsoportok lépnek fel. A rendezvényt népzenei vagy világzenei koncert zárja.

**V. LiteraTúra – A magyar költészet napja**

Az irodalmi rendezvénysorozaton belül író-olvasó találkozók valósulnak meg, melyek vendégei helyi szerzők, valamint jeles irodalmi alkotók.

**A Táncművészet Világnapja A Művészeti AIapiskola volt koncertterme**

Az UNESCO kezdeményezésére 1982-től ünneplik szerte a világban a Tánc Világnapját. A nemzetközi táncnap célja a tánc népszerűsítése, valamint az oktatásban, művészetben és szabadidős tevékenységek terén betöltött szerepének ösztönzése, hangsúlyozása. A füleki ünnepi műsorban színpadra lépnek a városban és térségünkben működő balett, modern- és társastánc formációk, illetve néptáncegyüttesek.

**Májfaállítás Szabadság tér**

Májfaállítás a helyi gyermek művészeti csoportok folklór műsora kíséretében.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Május Múzeumok és Galériák Éjszakája Füleki vár, Városi Honismereti Múzeum**

**Új kiállítások megnyitója gazdag kísérőprogram keretében a várban és a VHM-ban**

**„Egy katona emlékei” – fotókiállítás Schnelczer Zoltán gyűjteményéből Városi Honismereti Múzeum**

**„Gésa és szamuráj” – időszaki kiállítás megnyitója Füleki vár – Bebek-torony**

**„Fülek az 1939 – 1945 közötti időszakban“ – a FVM új installációjának megnyitója Folyosó a vár alatt**

Az esemény hagyományosan május közepén, idén május 19-én kerül megrendezésre, a Füleki Vármúzeum szervezésében. A rendezvény programjai párhuzamosan zajlanak a füleki vár területén, valamint a Városi Honismereti Múzeumban. A kiállítótermekben időszaki kiállítások nyílnak. Az éjszakai vár varázslatos hangulatát késő estig tartó kultúrműsor egészíti ki.

**Az Európai Geoparkok Hete A Novohrad-Nógrád Geopark helyszínei**

A határon átnyúló Novohrad-Nógrád UNESCO Global Geopark rendezvénysorozata, mely legfőképp az élettelen természet geológiai értékeinek védelmére, valamint bolygónk öröksége megőrzésének fontosságára fókuszál. A programok célja az oktatási tevékenység, valamint a geoturizmus népszerűsítése. A természeti környezethez kapcsolódó vetélkedők, beszélgetések és vezetett gyalogtúrák segítségével mutatja be a bolygónkat formáló természeti erőket az érdeklődők széles körének.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_\_\_\_\_\_**

**Június Gyermeknap a Füleki Várban Várudvar**

Korabeli sportok és játékok a helyi iskolák és óvodák növendékei számára a várudvarban.

**Városi Gyermeknap Városi park**

Június első hétvégéjén a Városi Művelődési Központ izgalmas programmal várja a kicsiket és nagyokat a városi parkban. A gyerekek az egyes állomásokon ügyességüket és kreativitásukat próbálhatják ki. A szabadtéri színpadon színjátszó csoport, bohóc és zsonglőr előadása várja az érdeklődőket. A program keretén belül az érdeklődők a Körzeti Rendőrkapitányság és a Füleki Önkéntes Tűzoltó Egyesület bemutatóját is megtekinthetik. Az egész napos program kísérőrendezvényei: ugrálóvár, aquazorbing, mászófal, arcfestés, a Ringató foglalkozás, íjászat, motorozás gyerekeknek, kézzel hajtott körhinta és egyebek.

**XIX. Füleki Történelmi Várjátékok (2018. 06. 16 – 17.) Várudvar**

A rendezvény küldetése őseink harcművészetének bemutatása, valamint az egykori lovagi viadalok és várkapitányok hírnevének öregbítése. A füleki várban zajló műsorban hazai és külföldi íjászokat, történelmi bajvívókat és solymászokat láthatnak az érdeklődők. A program része a történelmi lovagi torna is, melyen a látogatók több bajvívó csoport fellépését is megtekinthetik. A kísérőprogramban az elmúlt korok zenéjét bemutató együttesek, táncegyüttesek, népi kézművesek, valamint zsonglőrök mutatkoznak be a nézőközönségnek. A legkisebbeket animációs programok, bábelőadás, ügyességi játékok, alkotóműhelyek és különféle finomságok várják.

**Július Muzsikál az erdő Városi park**

Július első hetében egy napra zenével telik meg a városi park Füleken. A fák lombjai alatt népzenei és klasszikus dallamok csendülnek fel. A „Muzsikál az erdő” többéves hagyományokkal rendelkező mátrai rendezvény, mely átnyúlik a határon, és kétévente Füleken is megrendezésre kerül. A program a zeneművészeti értékek megőrzése mellett a természet védelmére hívja fel a figyelmet. Az összművészeti rendezvénysorozat programelemei: komoly- és népzenei koncertek, előadások, szakvezetett erdei séták, gyermekprogramok, helyi ételek és termékek bemutatója, valamint sok más egyéb.

**Táncszínházi műhely Várudvar**

A füleki táncszínházi műhely 4. évfolyama, mely keretén belül Samo Chalupka szlovák költő, Turčín Poničan c. művének színházi feldolgozását tekinthetik meg az érdeklődők. Az előadásra az esti órákban, 2018. 07. 14. és 15-én kerül sor.

**UDVart – Kulturális-zenei fesztivál Városi Honismereti Múzeum udvara**

Összművészeti fesztivál a kulturális ínyencségekre vágyóknak. A rendezvény látogatóinak a szervezők alternatív és világzenei koncerteket, slam poetry előadásokat, különböző művészi műhelyeket, irodalmi vagy ismeretterjesztő beszélgetéseket, gyermekprogramokat és esti mozit kínálnak. A „művészetek udvarában” (UDV + art) helyet kapnak a kézműves termékek, a könyvvásár, a különböző művészeti ágak, a gasztronómiai különlegességek közül pedig a kézműves sörök. A rendezvény időpontja: 2018. július 6 – 8.

**Szuverenitás Napja Matica slovenská Háza**

A Szlovák Nemzeti Tanács Függetlenségi Nyilatkozatának elfogadása alkalmából megrendezett megemlékezés. A Szuverenitás Napja c. ünnepségre idén július 21-én kerül sor. A délutáni órákban a helyszínen megrendezett Nemzetközi Folklórfesztivál hazai és külföldi néptánccsoportok műsora, az esti órákban pedig tábortűz várja az érdeklődőket.

**A Novohrad – Nógrád UNESCO Global Geopark nyári tábora NTIK**

Az ifjúsági nyári tábor célja az élettelen természet geológiai értékeinek, valamint a környezetvédelem fontosságának köztudatba emelése. A résztvevőket vetélkedők, alkotóműhelyek és túrázással egybekötött kirándulás várja.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Augusztus VÁROSNAPOK és XXVIII. PALÓC NAPOK Várudvar, Szabadság tér,**

**Városi park**

**Ismerjetek meg minket! – Roma tehetségek táncos, zenés bemutatkozása Szabadság tér**

Csaknem három évtizedes hagyományokkal rendelkező kulturális fesztivál (2018. 08. 10 – 08. 12.). A kultúrával, zenével, szórakozással fűszerezett második augusztusi hétvége péntek délután zenés-táncos multikulturális műsorral veszi kezdetét a téren. Szombaton a városi park is megtelik élettel, a vásáron és a gyermekprogramokon kívül különböző zenei formációk lépnek színpadra. A fesztivál részét képezik a különböző kiállításmegnyitók is a Füleki Vármúzeum termeiben és a Városi Művelődési Központban. Vasárnap délelőtt elmaradhatatlan a szentmisékhez kapcsolódó ünnepi körmenet a római katolikus templom körül. Délután prózai, vagy zenés színházi előadás vár az érdeklődőkre, a sportrajongók pedig az FTC Fülek bajnoki futballmérkőzését nézhetik meg. A fesztivál látogatóit minden este ismert előadók koncertjére várják a várudvarban.

**Kovács Péter Garp jubileumi kiállítása Városi Honismereti Múzeum**

Az ez évben kerek évfordulót ünneplő helyi alkotó születésnapja alkalmából megrendezésre kerülő időszaki kiállítás.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Szeptember III. Füleki Veterántalálkozó Szabadság tér**

Harmadik alkalommal várják Fülekre szeptember első vasárnapján a veterán autók és motorok szerelmeseit. A rendezvény folyamán kihirdetik a legöregebb jármű versenyének győztesét. A látogatók szórakoztatásáról zenés-táncos műsor is gondoskodik.

**X. Nemzetközi melódiák szárnyain – kórustalálkozó Római katolikus templom**

A füleki Melódia Női Kar, valamint helyi és külföldi vendégeinek hangversenye.

**„Tűzben született szépség“ Füleki vár – Bebek-torony**

**Hutaüvegek az egykori Felső-Magyarország területéről, a 18. század végétől, egészen a 20. század elejéig**

– Ladóczki Vilmos magángyűjteményéből összeállított időszaki kiállítás megnyitója

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Október Emléknap – Az aradi vértanúk napja Elesett hősök tere**

Az aradi vértanúk tiszteletére rendezett megemlékezés és koszorúzás a Hősök terén.

**Verséneklő Együttesek X. Országos fesztiválja**

A rendezvény keretén belül, amelyet a résztvevő együttesek és egyéni fellépők gálaműsora zárja, tehetséges szlovákiai magyar zenei előadók mérik össze tudásukat.

**„Generációk találkozója“ – műsor az idősek iránti tisztelet hónapja alkalmából**

**Régi füleki zenészeket és zenekarokat bemutató kiállítás Városi Honismereti Múzeum**

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**November Adventi gyertyagyújtás Elesett hősök tere**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**December Örvendezzünk! Gimnázium**

Az adventi rendezvény folklórműsorral, színházi előadással, kézműves alkotóműhellyel, valamint táncházzal várja a gyermekeket és a fiatalokat. Az ideérkezők régi mesterségekkel ismerkedhetnek meg, és népi táncot tanulhatnak.

**Karácsonyi csillag**

A füleki Matica slovenská Háza mellett működő gyermek-néptáncegyüttesek karácsonyváró műsora.

**Adventi koncertek – Pro Kultúra Férfikar A város templomai**

**XIV. Karácsonyi hangverseny – Melódia Női Kar Római katolikus templom**

**„Közös nyelvünk, a zene” – zenés fesztivál és Füleki Karácsonyi Vásár Szabadság tér**

Multikulturális zenei fesztivál, karácsonyi vásárral egybekötve. A VMK épülete előtti téren zajló program keretén belül elsősorban a helyi ígéretes fiatal tehetségek mutatkoznak be: az óvodások, az alap- és középiskolák tanulói, szlovák, magyar és roma tehetségek a művészeti alapiskola növendékei közül, de fellépnek a helyi énekkarok, folklórcsoportok és zenekarok is. A kétnapos fesztivál közismert előadók koncertjével zárul a téren vagy a VMK színháztermében.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A műsorváltoztatás joga fenntartva!**

**A rendezvények pontos időpontja és részletes programja havonta a Füleki Hírlapban, a** [**www.kultura.filakovo.sk**](http://www.kultura.filakovo.sk)**, a** [**www.filakovo.sk**](http://www.filakovo.sk)**, valamint a** [**www.fulekivar.sk**](http://www.fulekivar.sk) **honlapokon kerül közlésre.**